*Projekts*

2021. gada \_\_.\_\_\_\_\_\_\_ Noteikumi Nr.

Rīgā (prot. Nr.   .§)

**Kārtība, kādā Centrālā statistikas pārvalde pieprasa un elektronisko sakaru komersants sniedz informāciju oficiālās statistikas nodrošināšanai**

Izdoti saskaņā ar

Elektronisko sakaru likuma

713. panta trešo daļu

1. Noteikumi nosaka anonimizētu atrašanās vietas datu, viesabonēšanas gadījumā — datu par abonenta valsti (turpmāk kopā – gala rezultāts) pieprasīšanas kārtību un veidu, pieprasāmās informācijas apjomu un samaksu par pieprasītā informācijas apjoma sagatavošanu, kā arī informācijas sagatavošanas un nodošanas termiņus.

2. Centrālā statistikas pārvalde (turpmāk – pārvalde) reizi gadā pēc oficiālās statistikas programmas apstiprināšanas Ministru kabinetā iesniedz elektronisko sakaru komersantam, kas sniedz balss telefonijas pakalpojumus (turpmāk – komersants), iesniegumu elektroniska dokumenta formā atbilstoši normatīvajiem aktiem par elektronisko dokumentu sagatavošanu, kurā norāda šādu informāciju:

2.1. apstrādes tiesisko pamatojumu;

2.2. informāciju par pārvaldes izstrādāto metodi, kuru komersants izmanto, veicot atrašanās vietas datu apstrādi un sagatavojot gala rezultātu;

2.3. gala rezultāta sagatavošanas formātu;

2.4. informāciju par gala rezultāta tehnisko nodošanu.

3. Komersants apstrādā atrašanās vietas datus, izmantojot šo noteikumu 2.2. apakšpunktā minēto metodi, un sniedz pārvaldei šādu gala rezultātu:

3.1. ģeogrāfiskā teritorijā atrodošos abonentu galiekārtu skaits, kurām tā uzskatāma par vietu, kurā persona dzīvo vai atrodas lielāko laika daļu oficiālās statistikas programmā noteiktajā periodā (turpmāk – primārā atrašanās vieta);

3.2. ģeogrāfiskā teritorijā atrodošos abonentu galiekārtu skaits, kurām tā uzskatāma par būtisku uzturēšanās vietu ārpus primārās atrašanās vietas (turpmāk – sekundārā atrašanās vieta);

3.3. abonentu galiekārtu skaitu primārajā atrašanās vietā un saistītajās sekundārajās atrašanās vietās;

3.4. abonentu galiekārtu, kas izbrauc ārpus Latvijas, skaitu, galamērķa valsti, vidējo uzturēšanās ilgumu un sadalījumu pēc uzturēšanās ilguma oficiālās statistikas programmā noteiktajā periodā;

3.5. viesabonentu galiekārtu reģistrācijas valsti un to skaitu Latvijas teritorijā, kā arī vidējo uzturēšanās ilgumu un sadalījumu pēc uzturēšanās ilguma oficiālās statistikas programmā noteiktajā periodā.

4. Komersants šo noteikumu 3. punktā noteikto gala rezultātu sagatavo un nodod pārvaldei par iepriekšējo mēnesi līdz nākamā mēneša pēdējai darba dienai par abonentiem, kas ir noslēguši līgumu ar komersantu par balss telefonijas pakalpojumu, un viesabonentiem, kas pieslēgušies konkrētā komersanta publiskajam mobilo elektronisko sakaru tīklam.

5. Pārvalde par gala rezultāta sagatavošanu un nodošanu sedz komersantam pašizmaksās balstītas izmaksas saskaņā ar pārvaldes un komersanta saskaņotu izmaksu aprēķinu.

Ministru prezidents A.K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J. Vitenbergs

Vīza:

valsts sekretārs E.Valantis